Diari Oficial de la Generalitat Valenciana


Sumari del DOGV 4284, del 03-07-2002 (2002/7271)

ORDE de 18 de juny de 2002, per la qual s'amplien les línies d'ajuda previstes en l'Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de qualitat desenvolupats en explotacions ramaderes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4284

Data del DOGV
:   03-07-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/7271


Data del document
:   18-06-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * explotació agrària
    * suport econòmic
    * ajuda pública
    * residu agrícola
    * gestió de residus

ORDE de 18 de juny de 2002, per la qual s'amplien les línies d'ajuda previstes en l'Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de qualitat desenvolupats en explotacions ramaderes. [2002/X7271]
  
En l'Orde de 24 de novembre de 2000 s'establix una línia d'ajudes per a la retirada de cadàvers generats en les explotacions ramaderes. No obstant això, les explotacions de remugants requerixen unes condicions especials per al tractament dels seus residus, ja que es consideren material especificat de risc.
  
La Conselleria d'Agricultura, Pesca i Alimentació ha posat en marxa un sistema d'assegurances que possibilita a les explotacions de bestiar boví la realització d'un procés de retirada dels seus cadàvers d'una manera correcta i segura des del punt de vista global. Mentre s'establix un sistema semblant per al bestiar oví i caprí, es considera convenient facilitar, amb un nivell d'ajuda decreixent, un sistema de recollida d'estos residus cap a plantes de transformació autoritzades a l'efecte, per al tractament i l'eliminació posterior.
  
S'establixen imports d'ajudes diferenciats entre les tres províncies perquè les administracions locals assumixen la recollida de cadàvers a la província de Castelló.
  
Per tot això, i a proposta del director general d'Innovació Agrària i Ramaderia,
  
ORDENE
  
Article 1
  
En el marc de les ajudes previstes en l'article 7, grup D de l'Orde de 24 de novembre de 2000, s'establix una línia d'ajudes a la recollida de cadàvers de les explotacions d'oví i caprí amb les condicions que es fixen a continuació.
  
Les agrupacions de ramaders i les empreses, autoritzades d'acord amb la legislació vigent, signants de contractes per a la recollida de cadàvers d'oví i caprí, podran sol·licitar ajudes per compensar les despeses derivades del trasllat d'estos des d'un punt de concentració fins a les empreses de transformació, i de la seua destrucció final.
  
Per a cada agrupació es concediran ajudes per a la recollida d'animals morts en un o dos punts de concentració, i es podrà arribar a tres quan el cens o la distribució geogràfica de les explotacions així ho aconselle. En qualsevol cas, la quantitat total de punts subvencionables no podrà superar els 80 entre les províncies d'Alacant i València i els 40 a la de Castelló.
  
Es concediran ajudes per subvencionar el cost de la retirada i destrucció de tots els animals morts i sacrificats per motius sanitaris a les explotacions associades i amb una quantia de 701 euros per punt de recollida i mes complet, o la part proporcional, de servicis prestats a les províncies d'Alacant i València, i 350 euros a Castelló. Es considera que correspon al 85% del preu mitjà del cost per a tota la Comunitat Valenciana. Les recollides es faran almenys tres vegades per setmana.
  
En cas que la quantitat de punts de recollida no arribe a 120, les quantitats reflectides en el paràgraf anterior per punt de recollida podran augmentar proporcionalment, sense superar de cap manera el 90% del cost.
  
Article 2
  
S'obri un període per a la presentació de sol·licituds de les ajudes previstes en l'article primer amb un termini de 30 dies a partir de la publicació d'esta orde.
  
Article 3
  
Estes ajudes es concediran a càrrec de l'aplicació pressupostària 29.31.532.67 4, línia T4710, i amb un import global màxim de 420.708 euros, aportats íntegrament per la Generalitat Valenciana.
  
En cas que se supere esta quantia es procedirà a efectuar el prorrateig entre les sol·licituds presentades.
  
Article 4
  
La justificació dels servicis amb les condicions establides en l'article 11 de l'Orde de 24 de novembre de 2000 es realitzaran:
  
Per als servicis prestats en el període comprés entre la publicació de l'orde i octubre, fins al 8 de novembre de 2002.
  
Per als servicis prestats durant el mes de novembre, fins al 5 de desembre de 2002.
  
Per als servicis prestats al mes de desembre, el 15 de gener de 2003.
  
DISPOSICIÓ FINAL
  
Primera
  
Es faculta el director general d'Innovació Agrària i Ramaderia perquè dicte les disposicions necessàries per a l'aplicació d'esta orde.
  
Segona
  
Esta orde entrarà en vigor el sendemà de la publicació en el Diari Oficial de la Generalitat Valenciana.
  
València, 18 de juny de 2002
  
La consellera d'Agricultura, Pesca i Alimentació,